Juwaalo
Juwalo!
Maa ngi fàtteliku.
Maa ngi fàtteliku siñaar ya ca keru mbaar yu naat ya
Maa ngi fàtteliku siñaar yeek seeni gët, kemtaanee lool
Di sàmandaay leeraayu-weer cig tefes
Maa ngi fàtteliku jànt yu so yu taaroo-taaru
Kumba Ndofeen naan da cay dog manto-buuram.
Maa ngi fàtteliku bernde-dëj yuy gilli deretu-gétt
Cóow li, tàggate-géwel yi
Maa ngi fàtteliku peccum njegemaar yi
Bàkk yi, Ax! dukkëtu xale-yu-góor,yuqóol seen gënnu-yaram
Ak njaayxóóle jiggéen ñi – Kor Siga!
Maa ngi fàtteliku, di fàtteliku…
Sama bopp biy riir…
Ndaw doxantu bu gééy ci bési Tuggal yi
Yenn saa yi ab jaas bu jirim jolli, di yikkët, yikkët, yikkët….
Lewopóol Sedaar Seŋoor
Tekkikat bi: Dr. Tamsir Anne
wol_Latn umb_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn